rlitschk/wikidir huggingface dataset:
De Küstenkanaal is ene wichtige Waterstraat för den Schippsverkehr twüschen de Werser un de Eems. In twee Slüsen, ene in Ollnborg un ene anere in Dörpen, köönt de Scheepen de unnerscheedlichen Waterstännen in Hunte, Kanaal un Eems överwinnen. Van Ollnborg geiht de Weg för de Schipperee wieter dör de kanaliseerte Hunte bit na de Werser bi Elsfleth. De Kanaal warrt spiest dör de Vehne, de Soeste, de Marka un de Ohe. De Thülsfelder Daalsparr stellt dat seker, dat in dröge Tieden jümmers noog Water dar is. De Vehne, de Soeste un de Sater Eems weert in Dükers unner den Kanaal dörföhrt. Neven den Kanaal verloppt in ene Längde van 60 Kilometer de Küstenkanaalstraat B 401. 26 Brüggen föhrt över den Kanaal, darvan fief alleen in dat Stadtrebeet van Ollnborg.
Sir John Ronald Leon Standing, 4. Baronet (* as John Ronald Leon an’n 16. August 1934 in London, Grootbritannien) is en engelschen Schauspeler. Standing is de Söhn vun den Börsenmakler Sir Ronald George Leon, 3. Baronet, un de Schauspelersche Kay Hammond. Vun sien Mudder ehr Siet her stammt he vun en beropene Schauspeler-Familie af. Dorto tellt Sien Oor-Grootvadder Herbert Standing (1846–1923) un sien Grootvadder Sir Guy Standing (1873–1937). Ok sien Steefvadder Sir John Clements weer Schauspeler. In sien jungen Johren hett he dat Eton College un de Millfield School, Somerset, besöcht un weer later in’t King’s Royal Rifle Corps. Dorna hett he in London an de Byam Shaw School of Art studeert. Standing sien Loopbahn füng an as en Statist in dat Bühnenstück Titus Andronicus, dat Peter Brook 1955 mit Laurence Olivier un Vivien Leigh opföhrt hett. Hööftrullen hett he later speelt in Theeaterstücken as The Importance of Being Earnest, Private Lives oder A Sense of Detachment. Sien eerste Filmrull harr he 1962 in dat Wark The Wild and the Willing, in’t Feernsehn weer he mit en gröttere Gastrull in de Krimireeg The Avengers to sehn. In de Feernsehreeg The First Churchills vun de BBC harr he sien eerste grote
Waleri Nikolajewitsch Kubassow (russisch Валерий Николаевич Кубасов; * 7. Januar 1935 in Wjasniki, Oblast Wladimir, Russische SFSR; † 19. Februar 2014)) weer en sowjeetsch Kosmonaut. Waleri Kubassow hett sien Maschinenbaustudium 1958 an dat Moskauer Luftfohrtinstitut mit en Ingenieurstitel afslooten. To'n Anfang vun de bemannt sowjeetsch Ruumfohrt hett he in dat OKB-1 (1966 umnömmt in „Zentrales Konstruktionsbüro des Experimentellen Maschinenbaus“) ünner den Chefkonstrukteur Sergei Koroljow arbeit. Nahdem dat Wostok-Programm spoodriek afslooten wurr, sullen de nächst bemannt Ruumflüüg mit Woschod-Raumscheep dorführt wurrn. Bi Woschod 1 sull blots een vun de dree Ruumfohrer en utbilten Pilot ween, de beid anner Platzen weern för en Dokter un en Wetenschapler oder Ingenieur vörsehn. Kubassow weer een vun 14 Kandidaten, de in' Mai 1964 vun dat OKB-1 vörslahn wurr, he weer ok ünner de söss, de in de engere Wahl keemen, doch letztlich wurr Konstantin Feoktistow för den Floog utwählt. . Bi en tweeten Anloop wurr Kubassow in' Mai 1966 in de Kosmonautengrupp upnommen. To disse Tiet wurrn jüst de beid eerst bemannt Missionen vun dat nee Sojus-Ruumschipp plaant. Sojus 1 sull mit en eenzeln Kosmonauten an Bord starten, Sojus 2 mit dree, wobi twee Ruumfohrer hör Ruumschipp verlaaten un to Sojus 1 umstiegen sullen. De
De Bundsautobahn 99 (Afk.: BAB 99 oder ok A 99) is en Autobahn in Bayern mit en Samtläng vun 53,5 km. Se verlöpt as Autobahnring üm de Stadt München un verbinnt en poor Kilometer buten vun’t Stadtrebeet mehrere Autobahnen, de na München rinföhren doot. So gifft de Ring de Mööglichkeit för den Feernverkehr, üm de Stadt rüm to fohren. De A 99 weer al in de 1930er Johren as vullstännigen Autobahnring plaant, is bit hüüt aver nich slaten worrn. Se verlöpt vun de A 96 in’n Süüdwesten över de A 8 in’n Noordwesten un de A 92 in’n Noord-Noordwesten na de A 9 in’n Noorden un wieter na de A 94 in’n Oosten bit na de A 8/A 995 in’n Süüden. De Bo vun den Münchener Autobahnring is wegen den Tweeten Weltkrieg blots stedenwies anfungen worrn. Na’n Krieg is toeerst de Afsnitt twüschen dat Autobahnkrüüz München-Noord un dat Krüüz Brunnthal (hüüt: Krüüz München-Süüd) Mitt vun de 1970er Johren boet worrn. De A 8 vun München na Stuttgart is vörlöpig över de Bundsstraat 471 an de A 9 anslaten worrn. Bit denn müss de Feernverkehr dör dat Stadtrebeet vun München fohren. De Anlusssteed München-Fröttmaning-Noord is nadräglich boet worrn, üm den tosätzlichen
Stone (op platt so veel as „Steen“; dt. Titel: Stone; Feernsehtitel: In der Lüge gefangen) is en Filmdrama ut dat Johr 2010 mit Elementen vun en Thriller. De Hööftrull speel Robert De Niro, Speelbaas weer John Curran. In de US-amerikaanschen Kinos is de Film an’n 8. Oktober 2010 anlopen. Jack Mabry is en Bewährungshülper. He is mehr as veertig Johren mit sien Fro Madylyn verheiraat, ofschoonst se em in verleden Tieten verlaten wull. Dorvun künn he ehr afbringen, as he drauht hett jemehr Dochter ut en Finster to smieten. Johrteihnten later steiht Mabry kort för sien Pensioneren. Sien Nafolg is lang al regelt, blots en poor Fäll leegt noch op sien Schrievdisch to’n Afarbeiten. Een dorvun is Gerald Creeson, de vun all Lüüd „Stone“ nöömt warrt. De sitt in’t Gefängnis wegen Brandstiftung un wegen den Dood vun sien Grootöllern, de bi den Brand ümkamen sünd. Vun Anfang an gifft sik Stone aggressiv un swöört jümmerto, dat he dat verdeent haar, free to kamen. Liekers gifft he sik wenig Möh, so to doon, as weer he wohrhaftig al so wiet, dat he rutkamen kann. In’t Gegendeel vertellt he Mabry vun sien sexuellen Fanatsien un sien Fro, mit de he allns maken
Harm Dallmeyer (* 16. Dezember 1942 in Eckernföör; † 11. April 1983 in Sleswig) weer en düütsch Politiker CDU. Dallmeyer hett de I. Kieler Middelschool 1960 mit de Middlere Riep afslooten un hett ansluutend en Timmermannslehr maakt, de he 1963 mit de Gesellenprüfung afslooten hett. Dornah wurr he Bundswehrsuldat un 1965 to’n Offizier befördert. Van 1965 bit 1967 weer he Toogführer in dat Swoor Pionierbataillon 620 Sleswig, ansluutend bit 1970 Personaloffizier. Van 1970 bit 1972 weer he Kompaniechef vun en Pionierkompanie un van 1972 bit 1974 Offizier för Gefechtsführung, Organisatschoon un Utbillen vun dat Bataillon. 1974 wurr he to’n Major befördert un weer af 1974 as Adjutant un Zentraldezernent bi den Chef vun den Staff in dat Territorialkommando Sleswig-Holsteen tätig, af 1974 Verwennenslehrgang för Personalstaffsoffiziere an de Führungsakademie. Dallmeyer weer vereheiraadt un harr dree Kinner. Dallmeyer is 1971 in de CDU intreden. He wurr Oortsvörsitter in Sleswig un Liddmaat vun den Kreisvörstand. Van Dezember 1976 bit Oktober 1980 weer he Generalsekretär vun de CDU Sleswig-Holsteen. He wurr 1974 Raatsherr in Sleswig un weer stellvertreden Spreker vun de CDU-Fraktschoon in’ Raat un Vörsitter vun den Arbeitskring Stadtentwicklung. Van’ 29. Mai 1979 bit to’n 3. November 1980 weer he Liddmaat vun den
Edmund Sixtus Muskie (Marciszewski) (* 28. März 1914 in Rumford, Oxford County, Maine; † 26. März 1996 in Washington D.C.) weer en US-amerikaansch Politiker ut den US-Bundsstaat Maine. He amteer as Gouverneur vun Maine, as US-Senator un as Butenminister vun de USA. Dorneben hett he ok för dat Amt vun den Viezpräsident vun de USA kandideert. Muskie hett 1936 dat Bates College un 1939 de juristisch Fakultät vun de Cornell University afslooten. Wiels den Tweeten Weltkrieg deen he in de US Navy. Nah den Krieg is he de Demokraatsche Partei in den traditschonell republikaanschen Bundsstaat Maine bitreden. Tüschen 1946 un 1952 weer he Afordneter in dat Repräsentantenhuus vun Maine. Van 1952 bit 1956 hörr he den Democratic National Committee an. 1954 wurr he to'n nee'n Gouverneur vun Maine wählt. Sien nee Amt hett Edmund Muskie an' 5. Januar 1955 antreden. Nahdem he 1956 weer wählt wurrn weer kunn he bit to'n 2. Januar 1959 amteeren. Wiels disse Tiet wurr de Schoolpolitik vun dat Land dör en höhgeren Etat verbetert. Dat Glieker gull ok för dat Gesundheitswesen. Dormals wurr ok dat Ministerium för Hannel un Industrie grünnd. De Utbau vun den Straatenbau wurr dör den Verkoop vun Staatsanleihen in Hööcht vun
Mallory Burdette (* 28. Januar 1991 in Jackson, Georgia) is en US-amerikaansch Tennisspelerin. De 1,78 m groot Rechtshännerin nehm 2006 an eerst Turnieren deel un is siet September 2012 Profi. In dat glieker Johr kunn se all de ITF-Turniere in Evansville und Vancouver för sück entscheeden. Burdette speel 2012 hör eerst dree Hööftrunden bi WTA-Turnieren. So reck se in Stanford de tweet Runn, bi den US Open un de dart Runn in Linz. Ok 2013 speel Burdette wieder WTA-Turniere. Se reck jeweils de dart Runn in Indian Wells un Charleston, de eerst Runden in Miami, Rom un Brüssel. Aktuell (Juni 2013) liggt se up Platz 68 vun de Tennis-Weltranglist. http://www.wtatennis.com/players/player/13782 http://www.itftennis.com/procircuit/players/player/profile.aspx?PlayerID=100064811
De Saterfreesche Spraak (Seeltersk) is en Dialekt van de freesche Spraak, de in dat Saterland snackt word. In de Spraakwetenskupp word dat to de oostfreesch Dialekten van dat Freesch torekend, de lange Tied in de hele Kuntrei van de Lauwerssee bit an de Weser snackt worden sünd. Siet de oostfreesch Spraak in't 20. Jaahrhunnert ok up dat Eiland Wangeroog utstürven is, is dat Seelteersk dat Lesde, wat van de oostlauwersch-freesche Dialekten noch snackt word. Dat gift so 1500 Sprekers van dit Spraak. Un so is dat Saterland (Seelterlound) dat lüttjeste Sprakeneiland in heel Europa. Dat Saterland liggt in d` Noordwesten van de Kreis Cloppenborg, dicht bi de Grenz to Oostfreesland. Fröher weer dar man slecht hentokamen, denn dat Land weer von grode Mooren umgeven. De Minschen, de dar wahnden, harrn kuum wat mit de Butenwelt to doon. "Selterland, du laist ousleten, fan de Warreld gans forgeten." So sungen de Saterlänner in ehr "Seelterleed". Ehre Spraak woor ok noch bewahrt, as de Oostfresen so van t'Jaahr 1500 an na un na dat neddersassische Platt annohmen hebben. Vandag is dat Seeltersk ok in Gefaahr. De paar Saterfresen, de dat Seeltersk noch proten, sünd daröver heel trürig. Se sünd stolt up ehre Spraak,
(35) Leukothea is en Asteroid ut de Hööftgördel, de an’n 19. April 1855 vun den düütschen Astronom Karl Theodor Robert Luther in Düsseldörp opdeckt wurrn is. De afsolute Helligkeit bedrocht 8,5. Nömmt wurrn is de Asteroid nah Leukothea, en Meeresgöddin, de Odysseus vör dat Afsuupen rett hett.
Stone betekent Stone, en Familiennaam (för Lüüd mit düssen Naam kiek dor), Stone, brietsche Eenheit för de Masse, (5841) Stone, en Asteroid in’n binneren Hööftgördel, Stone Brewing Company, US-amerikaansche Broeree, Stone, Trash-Metal-Grupp ut Finnland, Stone, Roman vun Douglass Wallop ut dat Johr 1971, Stone, Science-Fiction-Roman vun Adam Roberts ut dat Johr 2002, Stone, austraalschen Actionfilm ut dat Johr 1974, Stone, US-amerikaansche Feernsehreeg ut dat Johr 1980, Stone, US-amerikaansch Filmdrama ut dat Johr 2010, Stone, Oort in Buckinghamshire, England, Stone, Oort in Gloucestershire, England, Stone, Oort in Kent, England, Stone, Oort in Staffordshire, England, Stone, Oort in Worcestershire, England, Stone in Oxney, Oort in Kent, England, Stone, Oort in Idaho, USA, Stone, Oort in Indiana, USA, Stone, Oort in Kalifornien, USA, Stone, Oort in Kansas, USA, Stone, Oort in Kentucky, USA, Stone, Oort in Montana, USA, Stone, Oort in Ohio, USA, Stone, Oort in Tennessee, USA, Stone, Oort in Wisconsin, USA, Stone County, Verwaltungsrebeet in Mississippi, USA, Stone County, Verwaltungsrebeet in Missouri, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep
Stone (engelsch för „Steen“) is en engelschen Familiennaam. Inholtsverteken A B C D E F G H I J K L M N O P Q R S T U V W X Y Z Adrienne Stone (* 1969), austraalsche Juristin, Alfred E. Stone (1834–1908), US-amerikaanschen Architekt, Alfred P. Stone (1813–1865), US-amerikaanschen Politiker, Allan Stone (* 1945), austraalsch Tennisspeler, Andrew Stone, Baron Stone of Blackheath (* 1942), brietschen Politiker, Andrew Stone (* 1969), neeseelandschen Seiler, Andrew L. Stone (1902–1999), US-amerikaanschen Speelbaas, Angie Stone (* 1961), US-amerikaansche Singersche, Angus Stone (* 1986), austraalsch Musiker, Arnold Stone (1910–2004), kanaadschen Skispringer, Arthur Stone (1883–1940), US-amerikaanschen Schauspeler, Arthur Harold Stone (1916–2000), brietschen Mathematiker, Arthur Massey Stone (* 1960), neeseelandschen Rugbyspeler, Audrey Stone (* üm 1930), engelsche Badmintonspelersche. Barton Stone (1772–1844), US-amerikaansch Geistlichen, Benjamin Stone (* 1987), brietschen Schauspeler, Benjamin Stone (* 1998), Swiezer Schriever, Benjamin Clemens Stone (1933–1994), brietsch-US-amerikaanschen Botaniker, Biz Stone (* 1974), US-amerikaansch Mitgrünner vun Twitter, Brad Stone (* 1971), US-amerikaanschen Journalist un Schriever, Brad Lowell Stone (* 1953), US-amerikaanschen Sozioloog un Biograaf. Carl Stone (* 1953), US-amerikaansch Komponist, Charles Warren Stone (1843–1912), US-amerikaansch Politiker, Chuck Stone († 2014), US-amerikaanschen Journalist un Rutgever, Claude U. Stone (1879–1957), US-amerikaansch Politiker, Cliffie Stone (1917–1998),
Fritz Siedenberg (* 23. Juli 1900 in Holtrup, Landkreis Neenborg; † 11. September 1947 in Veern) weer en düütsch Politiker (NLP, af 1947 DP). De Rieksbahnangestellte Siedenberg weer van' 23. August 1946 bit 29. Oktober 1946 Liddmaat vun den Ernannten Hannoberschen Landdag. Dornah weer he van' 9. Dezember 1946 bit 28. März 1947 Liddmaat vun den Ernannten Neddersassischen Landdag un van' 20. April bit to sien Dood seet he in den Landdag Neddersassen (1. Wahlperiood). Sien Nahfolger wurr denn Andreas Willmsen. Barbara Simon: Abgeordnete in Niedersachsen 1946–1994: Biographisches Handbuch, 1996, Seite 360 Normdaten: GND: 1035151006 (OGND, AKS) | VIAF: 301738921 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Marjorie Dias de Oliveira (* 8. März 1982 in Curitiba, Brasilien) is en brasiliaansche Singersche un Schauspelersche. Ehr eerste gröttere Rull in’t Feernsehn harr se 2004 in de Telenovela Malhação. 2007 hett se denn de Hööftrull as Maria Paula in Duas Caras övernahmen. Ok in Lado a Lado un in A Vida da Gente hett se Hööftrullen hatt. 2005: Marjorie Estiano 2007: Flores, Amores e Bla, blá, blá 2013: TBA 2005: Marjorie Estiano e Banda ao Vivo Marjorie Estiano in de Internet Movie Database (engelsch) Offizielle Websteed (portugeesch) Universal Music Websteed (portugeesch)
Douglas Dean Osheroff (* 1. August 1945 in Aberdeen, Washington) is en US-amerikaansch Physiker. He kreeg 1996 den Nobelpries för Physik. 1973 hett he sien Doktertitel in Physik an de Cornell-Universität in Ithaca maakt. To Tiet is he Physikperfesser an de Stanford-Universität in Kalifornien. Bi de Forschung an magnetisch Eegenschapen vun fast Helium-3 hett he tofällig de suprafluide Phase (wedderstandslos Strömen) bi düchtig deep Temperaturen (ünner 0,5 Kelvin) opdeckt. För dit Opdecken kreeg he 1996 tosommen mit David Morris Lee un Robert Coleman Richardson den Nobelpries för Physik. Disse dree Wetenschapler hebbt bi hör Experiment en neeordig Köhlmethode bruukt, bi de Helium-3 ünnerhalv vun 0,3 Kelvin dör Anwennen vun Druck noch wieder afköhlen lett. Dat markeer en Dörbröök in de Deeptemperaturphysik. As vör hüm Richard Phillips Feynman bi de Challenger-Katastroph, wurr he as Nobelpriesdräger in de Ünnersökenskommission to dat Columbia-Unglück beropen. Ähnlich as Feynman kritiseer he de Vörgahnswies vun de NASA. Dorbi kunn he in Versöök in sien Köken Probleme vun de Ummantelung vun dat Shuttle nahwiesen. 1981 weer he MacArthur Fellow. Douglas Dean Osheroff. Mehr Biller, Videos oder Audiodateien to’t Thema gifft dat bi Wikimedia Commons. Osheroff up de Sieden vun den Nobelpries (engelsch) Normdaten: GND: 1139514784 (OGND, AKS)
Lesley McNaught oder Lesley McNaught-Mändli (* 10. Februar 1964 in Hinckley, England; † Dezember 2023)) weer en för England un de Swiez starten Springriederin. Se hörr to dat Swiezer Team, dat bi de Olympisch Speelen 2000 in Sydney de Sülvermedaille wunn (gemeensam mit Beat Mändli, Willi Melliger un Markus Fuchs) Van 1989 bit 2001 führ se todem de Weltranglist vun de Springriederinnen an. Lesley McNaught is in England boren un upwussen. Dör Heiraadt mit kreeg se dat Swiezer Börgerrecht un weer för de Swiez bi tallriek Championaten an' Start. 1991 un 2005 wurr se Swiezer Meester in't Springrieden. Neben disse Karriere weer McNaught ok in' Sulky aktiv un wurr in' Trabrennsport Europameesterin. Över Johren weg tell se to den fasten Bestanddeel vun de Swiezer Natschonalmannschap in't Springrieden un weer ünner annern Winnerin bi de Groot Priesen vun Düörpm, Mannheim, Zürich, Bologna, Paris, Cannes, Washington, Sao Paulo, Wien, Istanbul, Sofia un anner Städer. Olympisch Spelen 1992: Deelnehmerin 2000: 2. Platz Mannschap Websteed vun Lesley McNaught Silber-Gewinnerin in Sydney - Springreiter-Legende Lesley McNaught verstorben. In: Schweizer Radio und Fernsehen. 26. Dezember 2023, afropen an’n 26. Dezember 2023. http://www.the-sports.org/equestrian-mcnaught-mandli-lesley-results-identity-s22-c2-b4-o5-w58546.html http://www.sports-reference.com/olympics/athletes/mc/lesley-mcnaught-mandli-1.html
Daniel Baud-Bovy (* 13. April 1870 in Genf; † 19. Juni 1958 ok dor) weer en Swiezer Schriever un Maler un blangenbi Bargstieger. Daniel Baud-Bovy weer de Söhn vun den Alpenmaler Auguste Baud-Bovy un kreeg sien künstlerische un literarische Utbillen in Paris, wo he in dat Milieu vun de Symbolisten verkehren dee. In Genf weer he 1905-1913 Konservater vun dat Musée Rath un 1909-1919 Direkter vun de dortige Ecole des Beaux-Arts. He hett gemeensam mit Fred Boissonnas mehrere Reisen nah Grekenland ünnernommen. Mit Boissonnas hett he 1910 dat Book En Grèce, par monts et par vaux schreven un gemeensam 1913 eerstmals den Olymp besteegen (de darte Mann in dat Team weer Christos Kakalos ut Grekenland). Bau-Bovy hett tallriek Theaterstücken för Kinner, Roman un Novellen schreven, faken illustreert vun sien Künstlerfrüenden, un Schriften to de Kunstgeschichte un Kunstkritik, ünner annern över Ferdinand Hodler un Barthélemy Menn verfaat. He wurr Ehrendokter vun de Universität Genf un kreeg 1928 den Gesamtwarkspries vun de Swiezer Schillerstiften. DNB-Katalog Daniel Baud-Bovy in dat Historsch Lexikon vun de Swiez Normdaten: GND: 127479295 (OGND, AKS) | LCCN: n85325960 | VIAF: 51729742 | Wikipedia-Personensöök
Frederick Chapman Robbins (* 25. August 1916 in Auburn, Alabama, USA; † 4. August 2003 in Cleveland, Ohio, USA) weer en US-amerikaansch Mikrobioloog un Dokter. He kreeg 1954 den Nobelpries för Physiologie oder Medizin. Robbins wurr as Söhn vun de beid Botanik-Perfessers William J. un Christine Robbins boren. He hett sück all fröh för de Medizin entscheeden un hett nah sien Highschool-Afsluss dat Medizinstudium an de University of Missouri upnommen. 1938 kreeg he dor sien Bachelor's Degree un hett dornah sien Studien an de Harvard Medical School fortsett. 1940 wurr he as Bakteriologe an dat zentraal Kinnerkrankenhuus in Boston anstellt. Wiels den Tweeten Weltkrieg hett he in Armeedeensten an dat Behanneln vun Hepatitis B, Typhus un Q-Feever arbeit. Nach sien Heirat 1948 mit Alice Havemeyer Northrop (mit de he twee Döchter harr) hett he sien Arbeit an dat Kinnerkrankenhuus fortsett un is to de Forschensgrupp vun John Franklin Enders un Thomas Huckle Weller, de sück mit Infektschoonskrankheiten befaaten dee, stött. Hier weer man in de Laag, Kulturen mit den Poliovirus to maken. Dat führ toletzt dorto, dat man en Impstoff gegen de Kinnerlähmung herstellen kunn. Dorför kreeg he tosommen mit Enders un Weller 1954 den Nobelpries för Medizin. Bit to
De List vun de Kometen gifft en Översicht över Kometen, de in uns Sünnsystem beobacht worrn sünd. In den eersten Deel staht perioodsche Kometen, de tomindst tweemol bi jemehrn Periheldörgang beobacht worrn sünd, so dat jemehr Bahn nipp un nau bekannt is. In den tweeten Deel staht Kometen, de nich perioodsch sünd oder sik op langperioodsche Bahnen bewegt. Komeet Naams vun Asteroiden un Kometen ast.cam.ac.uk ast.cam.ac.uk aerith.net ssd.jpl.nasa.gov
Dat Saterland (up Saterfreesch: Seelterlound, up Mönsterlannsch: Saoterland) is en Gemeente in de Landkreis Cloppenborg in Neddersassen. Daar leeven de Saterfresen, de de Minnerheidenspraak Saterfreesch snacken. Dat Saterland is dat lüttjeste Sprakeneiland van Europa. Dat Saterland liggt tüsken Leer, Cloppenborg, un Ollnborg. An d’südelk Enn van dat Saterland is de Küstenkanaal. Ok wenn dat Saterland historlk un kultuurell na Freesland hört, liggt dat in d’ Noordwesten van dat Ollnborger Mönsterland, man direkt an de Grenz to Oostfreesland. Midden dör de Gemeente geiht de Sagter Eems (Seelter Äi). De Nahbergemeenten van dat Saterland sünd: Samtgemeente Jümme Barßel Frieseithe Samtgemeente Nordhümmling Oosterfehn Veer egen Gemeenten sünd bi de Refoorm in’t Jaahr 1974 to de Gemeente Saterland tosammenfaat worden. Disse veer Dörpen sünd (mit de Saterfreesche Namen, de ok up de Oortstskillders to finnen sünd): Struckelje (hd. Strücklingen, sfr. Strukelje), mit de Dörpen Struckelje, Bollingen I, Bollingen II, Utende, Wittensand un Bokelesch. In’d Juni-Maand 2000 harr Strücklingen 3270 Inwahners Romelze (hd. Ramsloh, sfr. Roomelse), mit de Dörpen Romelze, Romelze-Noord, Romelze-Oost, Hoheberg, Raake, Hollen, Hollen-Brand un Hollenermoor. In’d Juni-Maand 2000 harr Ramsloh 4275 Inwahners. Daar sitt ok de Verwalten van de Gemeente. Sedelsberg (sfr. Seeidelsbierich), mit de Dörpen Sedelsberg, Kolonie, Hüllen I, Hüllen II,
José Manuel Fuente Lavandera (* 30. September 1945 in Limanes; † 18. Juli 1996 in Oviedo) weer en spaansch Radrennfohrer. Fuente weer Profi van 1969 bit 1976. De meest Johren hett he för de Mannschap vun KAS-Kaskol fohren. Wiel he bannig licht weer, wurr he een vun de gröttste Bargfohrer ut sien Tiet. Vun sien Landslüüd kreeg he dorum den Ökelnaam El Tarangu. Veermal hett he dat Bargtrikot, dat Maglia Verde vun den Giro d’Italia wunnen 1971 bit 1974, de Bergwertung vun de Vuelta a España 1972 un de Bargwertung vun de Tour de Suisse 1973. Dorneben wunn he tallriek Bargdeelstrecken bi de Tour, den Giro un de Vuelta. Ok in de Gesamtklassements vun de groot Rundfohrten weer he bannig spoodriek. De Vuelta kunn he 1972 un 1974 up sien Naam schrieven. Dortüschen, 1973, wunn he de Gesamtwertung vun de Tour de Suisse. Bi de Tour de France weer de daarte Platz 1973 un bi den Giro de tweete Platz 1972 sien jeweils best Platzeeren. Insbesünnere bi den Giro weer he en vun de gröttste Konkurrenten vun Eddy Merckx. 1976 dwung hüm en swoor Niereninfektschoon dorto, sien Karriere to beenden. Um die Erinnerung an hüm waak to hollen, wurr nah
As Jupiter-Familie warrt en Koppel vun ruchweg 70 kortperioodsche Kometen betekent, de wegen gemeensome Sünnerheiten vun jemehr Ümloopbahn to en Kometenfamilie tosamenfaat warrt. Tyypsch för de Jupiter-Familie is, dat de Kometen jemehrn gröttsten Afstand vun de Sünn (Aphel) in de Neeg vun de Jupiterbahn hebbt. De middlere Aphelafstand liggt bi üm un bi 5,5 AE. De Jupiterbahn hett to’n Vergliek en Aphelafstand vun 5,45 AE. De Ümlooptieten vun de Kometen leegt twüschen fief un ölven Johren. De bekanntsten Liddmaten vun disse Kometenfamilie sünd 3D/Biela, 21P/Giacobini-Zinner, 17P/Holmes un 7P/Pons-Winnecke. Dat sik disse Kometenfamilie rutbillt hett, liggt an Bahnstören dör de Gravitatschoon vun den Jupiter. Gravitative Stören dör Planeten künnt de Ümloopbahnen vun Kometen mitünner düchtig ännern. En systemaatsche Klassifikatschoon vun Kometen warrt dorüm tomeist na den Tisserandparameter in Betog op den Jupiter vörnahmen. Dorna warrt en Komet to de Jupiter-Familie tellt, wenn sien Tisserandparameter twüschen twee un dree liggt. Lieke Koppels vun Kometen gifft dat ok dör de Gravitatschoonswirken vun annere Plaenten mit grote Masse, vun de aver veel weniger Liddmaten bekannt sünd. Bekannt sünd Kometenfamilien vun’n Saturn (5 Kometen), Uranus (3 Kometen), Neptun (9 Kometen) as ok vun’n Dwargplanet (134340) Pluto (5 Kometen). Die Jupiter-Familie dröff nich mit de Jupiter-Grupp